**П Р О Т О К О Л**

**№ 1**

*Процедурата е открита с Решение РД-01-1028 от 09.05.2017  г. на Кмета на Община Русе.*

Днес, 31.05.2017 г., 14:00 ч., Комисия, назначена със Заповед № РД-01-1284 от 31.05.2017 г. на кмета на Община Русе, в основния си състав:

**Председател:**

Дилян Георгиев **-** Инспектор в отдел „Екология”

**Членове:**Константин Калчев – Инспектор в отдел „Екология”;

Гюлвер Ибрям – Старши юрисконсулт отдел „ПНО;

**Секретар:** Камен Христов – Гл. експерт отдел ОП.

се събра да отвори, разгледа, оцени представените оферти и направи предложение за избор на изпълнител на обществена поръчка с предмет: „Доставка на кошчета за дребни битови отпадъци за поддържане чистотата на обществените места - улици, тротоари, спирки на градския транспорт, местостоянки на таксита,пешеходни зони, паркове, градини и междублокови пространства в град Русе“при спазване изискванията на ЗОП и условията, определени в документацията за обществената поръчка.

Председателят на комисията запозна присъстващите със Заповед № РД-01-1284 от 31.05.2017 г. на Кмета на Община Русе и съобщи, че е получил от деловодството на Община Русе 1 /eдин/ брой оферта, което е удостоверено с приемо-предавателен протокол при спазване на разпоредбата на чл.48, ал.6 от ППЗОП.

Видно и от входящия регистър, в определения срок за получаване на оферти е постъпила една оферта, запечатана в непрозрачна опаковка, регистрирана във входящия регистър, както следва:

|  |  |  |
| --- | --- | --- |
| **№** | **Наименование на участника** | **Оферта с входящ номер:** |
|  | „Идеа Сервиз ЕООД | вх. №1/30.05.2017 г. в 11:00 часа |

Отварянето на офертите се извършва при условията на чл. 54 от ППЗОП.

На публичното заседание не присъства представител на участника.

На основание чл.103, ал.2 от ЗОП, във връзка с чл. 51, ал.8 от ППЗОП всички членове на комисията подписаха декларация за съответствие на обстоятелствата по чл.103, ал.2 от ЗОП, след което се пристъпи към отваряне на офертата.

***Участник „Идеа Сервиз ЕООД***

Участникът е представил офертата си в запечатана непрозрачна опакова, съдържаща документите по чл. 39 ал. 2 и ал. 3 т. 1 от ППЗОП, както и отделен запечатан плик с надпис „Предлагани ценови параметри“, съгласно изискванията на чл. 47 ал. 3 от ППЗОП и указанията за участие в процедурата.

В съответствие с разпоредбите на чл. 54 ал. 4 от ППЗОП председателят и членовете на Комисията подписаха Техническото предложение на участника и плика с надпис „Предлагани ценови параметри“.

След разглеждане и направена проверка на депозираните документи от ***„Идеа Сервиз“ ЕООД***, членовете на комисията констатираха, че представените документи по чл. 39 ал. 2 от ППЗОП са в съответствие с изискванията за личното състояние и критериите за подбор, поставени от възложителя, т.е. офертното предложение на участника се допуска до по-нататъшно участие в обществената поръчка.

Помощния орган на Възложителя пристъпи към разглеждане на техническото предложение и проверка за съответствие с предварително обявените условия.

Техническото предложение е изготвено по предоставения чрез профила на купувача образец и в него са предложени следните срокове:

Срок за изпълнение на доставката – 1 /един/кал. ден.

Гаранционен срок от датата на доставката – 120 /сто и двадесет/ месеца., включващ поддръжка и възстановяване при увреждане (корозия, ръжда, разрушаване на бетоновия постамент от некачествено изпълнение на същия и механични увреждания, въпреки правилната им експлоатация) в следствие метеорологични условия. /съобразен с поставения минималено изискуем срок/

Комисията няма забележки към техническото предложение на участника. Посочената, съгласно изискванията информация е изчерпателна и преценката е, че предлаганото кошче отговаря на техническата спецификация, което е видно и от предоставената мостра.

 Съгласно одобрената методика за оценка и при условие, че участника е само един, същия получава за показателите за оценка в техническото предложение:

**П2 – срок на доставка в бр. дни – 10 т.**

**П3 – гаранционен срок в бр. месеци – 10 т.**

 Участникът се допуска до отваряне на плик с надпис предлагани ценови параметри.

Комисията приключи своята работа и взе решение да се събере на следващо заседание за отваряне на ценовото предложение На отварянето могат да присъстват лицата по чл. 54, ал. 2. Преди да отвори и оповести цената, комисията ще обяви резултатите от оценяването на офертата по другите показатели. Съгласно чл.57, ал.3 от ППЗОП, най-малко два работни дни преди датата на отваряне на ценовите предложения ще обяви чрез съобщение в профила на купувача датата, часа и мястото на отварянето.

**КОМИСИЯ:**

**Председател:**

Дилян Георгиев /пп/

**Членове:**Константин Калчев /пп/

Гюлвер Ибрям /пп/

* Вярно с оригинала на хартия;
* Заличена информация на основание чл.42, ал.5 от ЗОП и чл.2 от ЗЗЛД.